|  |
| --- |
|  **Олимпиада тиринь келень коряс 11 – це классонь** ***1-це пельксэсь*****А1-А25-це кармавтоматнень теемстэ муеде ВЕЙКЕ виде ответ ды невтинк сонзэ** |

**А1** Кона валсонть **гласноень гармония арась**?

1) реветнеде 2) вальмавтомо 3) пиресэ 4) ошосо

**А2**Кона рядсонть кавонест валтнэсэ нолдазь таркаcонть маряви **[д], сёрмадови [т]?**

1) моль…яно, ма...стемс

2) мер…яно, сай…яно

3) чам…сыть, пан…сы

4) кан…ни, ней…ядызь

**А3** Кона рядсонть леень лемне **аштить алфавитэнь коряс**?

1) Исса, Нуя, Тавла, Ламотка

2) Ламотка, Нуя, Тавла, Исса

3) Ламотка, Нуя, Исса, Тавла

4) Исса, Ламотка, Нуя, Тавла

**А4** Лексикань смустесь кона валсонть **максозь а видестэ**?

1) Сырне - химиянь элемент, тюжа тюсонь, пек питней кшни.

2) Кужо - вирьсэ чаво тарка.

3) Эй - кельмевтезь ведь.

4) Пря - кудонь нармунь.

**А5** Кона рядсонть весе валтнэ **вейке валъюронь (раськень валт**)?

1) колмо, коламс, колсто, кольнемс

2) марямс, марявомсто, марямга, марявикс

3) пелема, пелев, пелюма, пелька

4) панжомс, панжакай, панжома, пекстамс

**А6**Кона валось арсезь максозь **схемань коряс ∩∩**?

1) аловбант 2) откспора 3) цярахмандо 4) кавтошка

**А7**Кона рядсонть весе валтнэсэ **суффикстнэ валонь теицят**?

1) сэрят, сарзтомо, кудосо, морамс

2) кизна, атякш, суркс, ормалгадомс

3) кевтне, велева, пиренек, ожола

4) тунда, якстерькай, виртеме, кудосо

**А8**Кона валось теевемань коряс **кавонзазь (парной**)?

1) пенчть-вакант 2) тюжала 3) кирьгапарь 4) колмонест

**А9**Кона рядсонть кавоненст валтнэсэ нолдазь таркантень **сёрмадови Ь**?

1) сел…ме, кер…кс 2) пур…гине, вир…ть

3) нармун…ть, эр…ге 4) губор…кс, пен…ч

**А10** Кона валсонть нолдазь **орфографиянь ильведевкс**?

1) толбандя 2) мекевланг 3) кавто 4) тюре

**А11** Кона рядсонть валтнэ сёрмадовить **черькске вельде**?

1) карго…ал, кем…пря 2) чеерень…гарькс, чады… ведь

3) кель…вал, кемемс…арась 4) ожо…цеця, ознома…тарка

**А12**Кона валрисьмесэнть **ПРЯ**, **КОНЯ валтнэ сёрмадовить вейсэ**?

1) Реве…конясь мекс-бути вериясь.

2) Лелям пиле…прязонзо пелевтсь варине.

3) Тетям рамась студенень теемс туво…пря.

4) Истямо мазый нармунь…пря неян васенцеде.

**А13** Муинк, кона рядсонть весе **существительнойтне аволь невтемачинь полавтомань** (основной склонениянь)?

1) изамотне, сырькайть, авакш, умарде

2) шалт, тундось, кикске, лисьматнеде

3) ялгадо, кивтеме, эйкакшсо, цёрашка

4) мором, ошсо, урьванзо, велева

**А14** Муинк, кона рядсонть весе **прилагательнойтне уликсчинь кандыцят**(качественнойть)?

1) коське, рузонь, келень, ревень

2) чапамо, ламбамо, сэпей, чевте

3) кичкере, кевень, кшнинь, ловсонь

4) опаня, пси, лембе, куяронь

**А15** Муинк, кона рядсонть весе **числительнойтне стакалгавтозь** (сложнойть)?

1) сисем, кемзисемге, комсьсисемге, кото

2) колоньгемень, кавтосядт, кевейкее, ведьгемень

3) кавто, сизьгемень сисем, сядо вейке, вейксэньгемень

4) комсьгавтово, комсь, ниленьгемень сисем, котосядт

**А16** Муинк, кона рядсонть весе **глаголтнэ кармавтомань наклонениянь**?

1) симть, визделгадсь, иля пейде, чатьмони

2) правты, кармась аврдеме, кортаволь, пры

3) ютак, мольть, кортак, иляк сае

4) тусть, пандык, тюрить, чуди

**А17**Кодат ёнксонзо **глаголонь форманть – причастиянть**?

1) глаголонь ды существительноень

2) глаголонь ды прилагательноень

3) глаголонь ды наречиянь

4) глаголонь ды местоимениянь

**А18**Кона валрисьмесэнть **прилагательнойтне топавтыть определениянь тев**?

1) Лангоря калесь мазылгавтсь лей чиренть.

2) Калесь, нувара ды нусманя, кудо икельксэнть теи экше.

3) Сундерьгадоматне медьковсто сэтьметь ды манейть.

4) Тейтересь ульнесь сэрей, а цёрынесь - алкине.

**А19**Кона валрисьмесь **чарькодевтиця пелькс** (обособленной оборот) **марто**?

1) Карминек кевкстнемензэ, кода тосо важодить.

2) С.Д. Эрьзя, минек ине цёрась, кепедизе верев раськенек лемензэ.

3) Киштицясь, мерят, мезеяк эзь нее, эзь маря.

4) Азарсь вармась, сезнесь чувтотнень прясто меельце лопатнень.

**А20**Кона валрисьмесэнть **невтезь валтнэ явовить запятойсэ**?

1) Те шкане *паро койсэ* нуематнень прядомальть.

2) Весементь теизе *паро койсэ*.

3) *Лейне* чуди кальпулосто велев.

4) Кода тень теемс *тонь валот коряс*.

**А21**Кона валрисьмесэнть **нолдазь таркантень эряви путомс черькс** (тире)?

1) Петранень …эйкакшонзо лангс варштамскак аютколь.

2) Тундось…пертьпельксэнть одс чачома шказо.

3) Мокша леесь…ламо калов.

4) Анка баба аштесь столь экшсэ …озадо.

**А22**Кона **схеманть коряс арсезь максозь валрисьмесь**? (лотксема тешкстнэ апак путни)

**Мон тол стяко а максан мери атясь Ёвтнек ёвкс максан тол**.

1) А: «В». 2) «В» - а. 3) «В,- а, - В». 4) «В?» - а.

**А23**Кода валрисьметне эрявить путнемс, штобу **лисевель текст**?

(А). Васолдояк тензэ сакшность энялдома марто – киненьгак эзь мере: а теян.

(Б) Пертьпельга сонзэ кондямо ёроков арасель.

(В) Кинень тейсь Мазар чарот, вейкеяк эзь пеняця, вейкеньгак сынь эзть чиреме, эзть каладо.

(Г) Лей чиресэ эрзянь велесэ эрясь чаронь теиця Мазар.

1) ГАБВ 2) АВГБ 3) ГАВБ 4) ВАГБ

**А24**Ёвтамс, кодамо **стильсэ сёрмадозь** максозь текстэсь?

1) публицистикань 2) наукань

3) художественной 4) кортамонь

**А25**Толковинк **кавто точкатнень путомаст** максозь валрисьмесэнть:

**Нал велесэ кудотне чавот вейкень пес: ломантне пивсыть розь.**

1) обобщающей валонть мельга, бути сон ашти вейкеть пелькстнэнь (однородной члентнэнь) икеле;

2) союзтомо сложной валрисьмень пельксэнзэ юткс, бути васенце пелькссэнть саевить валт, валонь сюлмавкст, конатнень смустест толковави мельганзо молиця пелькссэнть;

3) союзтомо сложной валрисьмень пельксэнзэ юткс, бути омбоце пелькссэнть невтеви тувталось, конадо кортави васенце пельксэнть;

4)союзтомо сложной валрисьмень пельксэнзэ юткс, бути омбоце пельксэсь кирди эсензэ эйсэ кевкстема.

|  |
| --- |
| **Ловнынк текстэнть ды сонзэ коряс теинк В1-В8-це; С1-це кармавтоматнень** |

1. Сексня «Валдо ки» кохозонь правлениясь кучизе Лукьян Гордеевичень животноводонь районной совещанияв. 2. Вокзалсо сон васодсь кавто цёрынетнень марто. 3. Вейкесь нилешка иесэль, омбоцесь – кавтошка. 4. Эйкакштне ташто ды сезнезь пиджаккесэст аштесть якшамо залсонть диван лангсо. 5. Лукьян Гордеевич кортазевсь мартотост. 6. Эйкакштне кенярдозевсть, ёвтнизь, што сынь ардыть поездсэ. 7**.** Мартост ульнесь бабаст, кона тусь исяк кшинь вешнеме ды те шкас вана арась. 8. «Бабинесь прась ульцяс, - салава ёвтнизе Лукьян Гордеевичнень залонь тенсицясь, - ёжовтомо саизь больницяв. 9. Тов ускомсто кулось. 10. Неть кадовсть кавонест. 11. Милицияяк соды эйстэдест. 12. Сайсызь ва».

13. – Мон а молян милицияв, - чаравтсь прясонзо покшкесь, - сы бабам, ды тутано тетиденень. 14. – Монь пекем вачсь, - кортазевсь вишкинесь. 15. Лукьян Гордеевич таргась плащ зепстэнзэ конев тапаркс, конань потсо ульнесь капстань пряка. 16. Синдизе кавтов ды максызе эйкакштнэнень. 17**.** Сынь капшазь ярсасть ды цильдердиця сельмест ванность деданть ёнов. 18. Ярсамодо мейле Лукьян Гордеевич ветинзе эйкакштнэнь крандазозонзо, озавтынзе, копачинзе эсензэ чапансо ды ардозь тусь кудов.

19**.** Кудосо кенярдозь вастызь сынст Аркашка – цёразо ды Анастасия Прохоровна, шабрань ава. 20. Авардезь кутмордынзе цёрынетнень ды седе курок уштсь баня. 21. Лукьян Гордеевич сонсь шлинзе-нардынзе. 22. Анастасия Прохоровна ды шабрань лия аватне те шкане пурнасть-сэрнясть тенст ванькс понкскеть-панарнэть, карсемапельть ды кандызь мельгаст баняв. 23. Мейле парсте андызь-симдизь. 24. Эйкакштне удость валскес вестькак апак сыргозе. 25. Истя кармасть улеме атянть колмо цёранзо. 26. Эрязь-аштезь кучинзе школав. 26. Цёрынетне ульнесть превейть, тонавтнесть вадрясто. 27. Аркашанень теевсть родной братокс. 28. Покшоль мельспарозо Лукьян Гордеевичень.

***2-це пельксэсь***

|  |
| --- |
| **В1-В8-це кармавтоматнень теемстэ виде ответнэнь сёрмадынк валсо или цифрасо** |

**В1** Невтинк, зяро **гайтть ЁЖОВТОМО** валсонть?

**В2** Невтинк кодамо **способ вельде** теевсь **ПОНСКЕТЬ-ПАНАРНЭТЬ**валось**?**

**В3** 22-це валрисьместэнть муинк весе **местоимениятнень ды сёрмадынк кужост.**

**В4** 17-18-це валрисьметнестэ невтинк **причастиянть**.

**В5** Кодамо **сюлмавомань коесь МАКСЫЗЕ ЭЙКАКШТНЭНЕНЬ** валзюлмавксонть?

**В6** 19-22-це валрисьметнень ютксто муинк **чарькодевтиця пелькс** (обособленной оборот)**марто** валрисьменть. Сёрмадынк валрисьменть номерэнзэ.

**^ В7** 22-24-це валрисьметнень ютксто муинк **вейке составонь валрисьменть**. Сёрмадынк валрисьменть номерэнзэ.

**В8** 4-7-це валрисьметнень ютксто муинк **сложноподчиненной валрисьменть, конань кандовиця пельксэзэ определениянь**. Сёрмадынк валрисьменть номерэнзэ.

***3-це пельксэсь***

**С1 Сёрмадодо сочинения ловнозь текстэнть коряс**.

Кодамо проблема ваннови те текстэнть эйсэ? Ёнсто ли тейсь Лукьян Гордеевич, што саинзе уроз эйкакштнэнь эстензэ кудов? Ёвтынк, эсь арсеманк урозчинть коряс?

Сочинениясь совавты 150 валт. Важодемась сермадови максозь текстэнть лангс нежедезь. Бути сочинениясо целанек ёвтнезь максозь текстэсь, косо арасть кодаткак толковамот (комментарийть), то те важодеманть кисэ зярояк баллт а путовить. Сочинениянть сёрмадодо чарькодевикс почерксэ.